මම විශ්වාස කරන දෙයක් තමයි කොල්ලෙක්ට ෂොට් දෙක තුනකින් වදිනවා කියන්නෙ ඒක ඒ කොල්ලගෙ ලක් එක කියලා.

මම මේ කියන්නෙ අමුවෙන් නවාගත්ත කට කැපෙන්න දාගත්ත ෂොට් එකක් ගැන නෙවෙයි. සැන්ඩි කලවං කරලා බැලන්ස් කරපු ෂොට් දෙක තුනක් ගැන.

හේතුව තමයි මනුස්සයෙක් බොන්න ඕන වෙරි වෙලා සතුටක් ලබන්න මිසක්, අඩෝ මං බෝතල් අච්චරක් ගැහුවා මෙච්චරක් ගැහුවා කියලා පංපෝරි ගහන්න නෙවෙයි. 

බෝතල් ගානක් හිස් කරන එක මහ ලොකු වීරකමක් නෙවෙයි. ඒක මචං කරුමෙ. අනික මේ තියන ආර්ථික රටාවත් එක්ක අද කාලෙ කොල්ලෙක්ට අඩියක් ගහනවා කියන එක ලේසි නෑ.

මම සාමාන්‍යයෙන් ලිමිට් එකක් තියාගෙන බොන පිරිමියෙක්. කොහේ කොහොම බිව්වත් අවසානෙදි බයික් එකට නැගලා පාඩුවෙ ගෙදර එන්න පුළුවන් මයින්ඩ් එකට තමයි බොන්නෙ.

කබරයා දාගෙන බෝතල් පොලේ ගහහෙන වටේපිටේ උන්ට ඇනවෙන සීන් එකක් කවදාවත් මගෙ නෑ. හීන් දාඩිය පාරක් දාලා හේතුවක් නැතුවම හිනාවක් මගෙ මූනට එද්දි මම දන්නවා ආ දැන් මට බඩු කියලා.

මේ සෙට් වීම ඇතුලෙ මම ආස තැන් තුනක් තියනවා. 

එකක් තමයි මටම සෙට් වෙන එකෙක් එක්ක ගැඹුරු සංවාදයක් ඇති කරගෙන කරන කතා බහ.

දෙවනි කාරණාව හිතට දැනිච්ච ළඳක් ගැන ෂොට් එක අතේ තියන් ගහන මනෝපාර. වෙරි මතේ එයාට ගන්න කෝල් එක.

තුන් වැන්න තමයි කට්ටියත් එක්ක හීනියට සිංදුවක් කියන්න පටන් ගන්න එක. ඒකෙත් මම ආසම නම්බර් තමයි,

රැය ගෙවේ සඳත් නිවේ දුරයි ජීවිතේ
ඉතින් අවසරයි මගේ පුංචි කුමරියේ
කටු වලට දෙතොල් තියා මලක් නැති ගසේ
සිඹිමි එකම හාදුවයි සොඳුර ඒ මගේ..

පිච්ච මල් පිපී යහනේ සුවඳ මා දවයි
එක්ව කී කතා දෙසවන දෝංකාර දෙයි
ඔබ උන්නු තැන හදේ තාමත් හරිම උණුහුමයි
ඉවසන්න බැරි තවම නුඹගේ වෙන්ව යාමමයි..

ඔබ අතගෙන ගිය වීදියෙ ඈ හා යනවා
සිඟිති පුතා අතැඟිල්ලක එල්ලී එනවා
ඒ කාලේ පැතූ පැතුම් යළි සිහිවෙනවා
ජීවිතයම හීනයෙකැයි කියා සිතෙනවා..

දුක් පැදුර දිගැර අලසව ඇත හද ගිමන් හලේ
නින්දකට නොවැටි තැවි තැවි මුලු රැය පහන් කලේ

ඇස රැඳුන රැඳුන තැන්වල මුව මඬල හිනැහුනා
ඔබ මතක නැති කරන්නට මට මතක නැති වුණා..

ගිටාර් පාර්ට් ටිකයි දර්බග් එකයි සෙට් එකේ අත්පුඩි ටිකයි මික්ස් උනාම.... අරේ වාහ්

අද කාලෙ කොල්ලො බත් කනවා වගේ බොන් නෑ. කොටින්ම බේබදු ලේබල් එක ගහගන්න උන් කැමති නෑ. වගකීම් වලින් මිරිකිලා, ඔෆිස් එකේ පජාති බොස්ලගෙන් කුණු බැනුම් අහගෙන, පවුලත් බැලන්ස් කරගෙන කොල්ලො ගහන්නෙ මාරම ගේමක්. කොල්ලෙක් උනාම නෙවෙයි කෙල්ලෙක් උනාම ඒක තේරුම් ගන්නෝන. අවසානෙට මෙච්චරයි කියන්න තියන්නෙ. ඔයාගෙ කොලු පැටියා ඉඳලා හිටලා ෂොට් එකක් දානවනම් අනේ චූටි මැනිකෙ ඒකට උදැල්ල දාන්න එපා. මොකද,

ඒ වෙලාවෙ ඒ කොල්ලා ඉන්නෙ ගොඩක් සතුටින්.